'गली बॉय' के डायलॉग प्रोमो में यूं नजर आई आलिया भट्ट-रणवीर सिंह की खट्टी-मीठी केमिस्ट्री- देखें Video  
रणवीर-आलिया का वीडियो वायरल
'गली बॉय' का वीडियो है
14 फरवरी को हो रही है रिलीज
आलिया भट्ट (Alia Bhatt) और रणवीर सिंह (Ranveer Singh) की फिल्म 'गली बॉय (Gully Boy)' का पहला डायलॉग प्रोमो रिलीज हो गया है. 'गली बॉय' के इस प्रोमो में रणवीर और आलिया के बीच खट्टी-मीठी रिलेशनशिप देखने को मिल रही है. आलिया भट्ट (Alia Bhatt) और रणवीर सिंह (Ranveer Singh) की 'गली बॉय (Gully Boy)' के ट्रेलर और सॉन्ग्स ने पहले ही धूम मचा रखी है. 'गली बॉय (Gully Boy)' को जोया अख्तर (Zoya Akhtar) ने डायरेक्ट किया है और यह एक रैपर की जिंदगी की कहानी. फिल्म रणवीर सिंह (Ranveer Singh) ने रैपर का किरदार निभाया है. 

आलिया भट्ट (Alia Bhatt) और रणवीर सिंह (Ranveer Singh) ने अपने सोशल मीडिया एकाउंट पर इस प्रोमो को पोस्ट किया है और उन्हें अच्छा रिस्पॉन्स भी मिल रहा है. एक्सेल एंटरटेनमेंट की 'गली बॉय (Gully Boy)' धारावी के स्लम रैपर्स से प्रेरित है. पहली बार बड़े पर्दे पर आलिया भट्ट (Alia Bhatt) के साथ नजर आने वाले अभिनेता रणवीर सिंह फिल्म में स्ट्रीट रैपर की भूमिका में हैं.  'गली बॉय (Gully Boy)' में आलिया भट्ट (Alia Bhatt) भी हैं जो एक्सेल एंटरटेनमेंट और जोया अख्तर के साथ पहली बार अभिनय कर रही हैं और फिल्म में अनदेखे अवतार में नजर आएंगी.

'गली बॉय (Gully Boy)' में रणवीर सिंह (Ranveer Singh) का किरदार भारतीय रैपर नेज़ी उर्फ नावेद शेख और डिवाइन उर्फ विवियन फर्नांडीस के जीवन से प्रेरित है. जोया अख्तर की अंडरग्राउंड म्यूजिक की दुनिया में रणवीर सिंह का रैपर अवतार दर्शकों को पसंद आ रहा है. 'गली बॉय (Gully Boy)' 14 फरवरी को रिलीज के लिए तैयार है.